b'\n_START_ARTICLE_\nDru\xc5\xbeina Flora\n_START_PARAGRAPH_\nDru\xc5\xbeina Flora je dru\xc5\xbeina asteroidov, ki se nahajajo v notranjem delu glavnega asteroidnega pasu._NEWLINE_Asteroidi te dru\xc5\xbeine spadajo v skupino asteroidov tipa S (asteroidi, ki vsebujejo silicij, po sestavi so podobni kamnitim meteoritom). Okoli 4 do 5\xc2\xa0% vseh asteroidov glavnega asteroidnega pasu pripada tej dru\xc5\xbeini. Meje te dru\xc5\xbeine niso dobro dolo\xc4\x8dene, ker se nahaja osrednji in najve\xc4\x8dji asteroid dru\xc5\xbeine 8 Flora na njenem robu. V\xc4\x8dasih so to dru\xc5\xbeino imenovali tudi dru\xc5\xbeina Ariadna.\n_START_SECTION_\nVsiljivci\n_START_PARAGRAPH_\nPri\xc4\x8dakovali bi, da dru\xc5\xbeina vsebuje veliko \xc5\xa1tevilo \xc2\xabvsiljivcev\xc2\xbb (to so asteroidi, ki niso nastali ob istem trku ostali \xc4\x8dlani). V resnici so na\xc5\xa1li samo nekaj takih asteroidov. Te\xc5\xbeko jih je pa lo\xc4\x8diti od ostalih asteroidov, ker je v tem delu prostora veliko asteroidov, ki spadajo v spektralni tip S. Vsi, ki so jih na\xc5\xa1li so majhni. Med njimi so 298 Baptistina, 2093 Geni\xc5\xa1esk, 2259 Sofjevka, 2952 Lilipucija, 3533 Toyota, 3850 Peltier, 3875 Staehle, 4278 Harvey, 4396 Gressmann in 4750 Mukai.'